Més de 2.400 CD conformen la col·lecció de música que Stephen Singleton deixa com a llegat a la ciutat de Gandia
12 febrer 2018

## Més de 2.400 CD conformen la col·lecció de música que Stephen Singleton deixa com a llegat a la ciutat de Gandia12 febrer 2018Última actualització: 14 juliol 2025

![](../gestion/img/_AO_1627-copia.jpg)  
  

El regidor de Cultura, Joan Muñoz, el coordinador de la xarxa de biblioteques municipals de Gandia, Toni Ordiñana, i Miguel Vercher, musicòleg, han anunciat aquest matí en roda de premsa que ja està disponible per a tots els usuaris de les biblioteques municipals, la gran col·lecció de música que el músic britànic Stephen Singleton ha deixat en herència a la ciutat de Gandia.  
La col·lecció que ja està documentada i classificada i està oberta al préstec bibliotecari. Hi podrem trobar tot tipus de música, estils, compositors, enregistraments, grups, cantants, corals, etc.  
  
**Joan Muñoz** ha explicat que "es tracta d'una donació única. Els tècnics del Departament han treballat durant un any per poder finalitzar la catalogació, ja que molts dels CD que atresorava Singelton no estan registrats en altres biblioteques de l'Estat".  
  
Segons declaracions de **Miguel Vercher**: "crec que és un gran llegat tenir tota aquesta col·lecció de música al nostre abast a la biblioteca de Gandia i al mateix temps gaudir-la. I encara més, podrem conéixer molts compositors i la seua música que realment ens eren una mica desconeguts".  
  
**Contingut classificat:**  
\- Cançons italianes: napolitanes (diversos autors)  
\- Música espanyola: la cobla, diversos cantants de totes les èpoques  
\- Àries d'òperes  
\- Música americana, tant clàssica com musicals; així com les grans orquestres dels anys 40, 50, 60, etc.; cantants com Sinatra, Crosby, Samy Davis Junior, Dean Martin, Doris Day, i molts més  
\- Música irlandesa de diversos cors i cantants diferents  
\- CD de pasdobles  
\- Música de relaxació índia, xinesa i japonesa  
\- Música sefardita espanyola  
\- Música llatina, música lleugera de nombrosos cantants sud-americans  
\- Música mexicana  
\- Música anglesa  
\- Música de _jazz_ (diversos intèrprets)  
\- Cantants anglesos cèlebres com: Shirly Bassy, Susan Baily  
També trobem cantants tan universals com Marlen Dietrech, Edith Piaf, etc.  
Pel que fa a la catalogació de música clàssica, Singleton també atresorava un enorme ventall d'intèrprets i èpoques. Des de cants gregorians a música clàssica contemporània, passant per Ars Nova, Ars Antiqua, Renaixement, Barroc, temes emmarcats dins el naixement de l'òpera, període clàssic, Romanticisme, Postromanticisme, Impressionisme, Dodecafonisme, serialisme, etc.  
  
En aquest moment i després de la completa catalogació d'aquesta donació de més de 2.400 exemplars, la biblioteca compta hui en dia amb uns fons de 7.738 obres catalogades i a disposició de tot aquell que s'aprope a sol·licitar-les en préstec.

[Twittear](https://twitter.com/share)